CELEX: 62015TN0533
Language: fi
Date: 2015-09-11 00:00:00
Title: Asia T-533/15: Kanne 11.9.2015 – Korea National Insurance Corporation Zweigniederlassung Deutschland ym. v. neuvosto ja komissio

16.11.2015   
            
            
               FI
            
            
               Euroopan unionin virallinen lehti
            
            
               C 381/49
            
         Kanne 11.9.2015 – Korea National Insurance Corporation Zweigniederlassung Deutschland ym. v. neuvosto ja komissio
   (Asia T-533/15)
   (2015/C 381/60)
   Oikeudenkäyntikieli: englanti
   
      Asianosaiset
   
   
      Kantajat: Korea National Insurance Corporation Zweigniederlassung Deutschland (Hampuri, Saksa), Kim Il Su (Pjongjang, Pohjois-Korea), Kang Song Sam (Hampuri), Choe Chun Sik (Pjongjang), Sin Kyu Nam (Pjongjang), Pak Chun San (Pjongjang) ja So Tong Myong (Pjongjang) (edustajat: barrister M. Lester, barrister S. Midwinter, solicitor T. Brentnall ja solicitor A. Stevenson)
   
      Vastaajat: Euroopan komissio ja Euroopan unionin neuvosto
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan Korean demokraattista kansantasavaltaa koskevista rajoittavista toimenpiteistä annetun päätöksen 2013/183/YUTP muuttamisesta 2.7.2015 annetun neuvoston päätöksen (YUTP) 2015/1066 (EUVL L 174, s. 25) ja Korean demokraattiseen kansantasavaltaan kohdistuvista rajoittavista toimenpiteistä annetun neuvoston asetuksen (EY) N:o 329/2007 muuttamisesta 2.7.2015 annetun komission täytäntöönpanoasetuksen (EU) 2015/1062 (EUVL L 174, s. 16) siltä osin kuin kyseisillä toimilla sisällytetään kantajat liitteeseen V
            
         
               —
            
            
               velvoittamaan vastaajat korvaamaan kantajien oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kolmeen kanneperusteeseen.
   
               1.
            
            
               Ensimmäisen kanneperusteen mukaan vastaajat eivät esittäneet asianmukaisia tai riittäviä perusteluja kantajien liitteeseen sisällyttämiselle.
            
         
               2.
            
            
               Toisen kanneperusteen mukaan vastaajat tekivät ilmeisen virheen katsoessaan, että perusteet sisällyttämiseksi riidanalaisiin toimiin täyttyivät kantajien tapauksessa, sillä kantajien sisällyttämiselle ei ole tosiseikkoja koskevia perusteita.
            
         
               3.
            
            
               Kolmannen kanneperusteen mukaan vastaajat ovat loukanneet tietosuojaa koskevia periaatteita.
            
         
               4.
            
            
               Neljännen kanneperusteen mukaan vastaajat ovat loukanneet perusteettomasti ja suhteettomalla tavalla kantajien perusoikeuksia, mukaan lukien kantajien oikeus omaisuudensuojaan, liikesalaisuuksien suojaan ja maineen suojaan.